དུང་དཀར་ཆོས་རྗེའི་ཐོག་མ་གླང་ཁ་རིན་པོ་ཆེའི་སྲས་བསྟན་པའི་རྒྱལ་མཚན་ལུ་སྨྱོས་རབས་༣༡པ་སྲས་སྐུ་མཆེད་གཉིས་བྱོན་པའི་ཆེ་བ་བསྟན་པའི་ཉི་མ་མཆོག་ནི་ཇི་སྐད་དུ།གཟོད་མ་ཉིད་ནས་སྒྲིབ་གསུམ་སྤྲིན་གྱིས་རུམ།།རྣམ་པར་བྲལ་བའི་ཡེ་ཤེས་ཉི་མ་ཆེ།།སྲིད་ཞིའི་མུན་སེལ་རྒྱལ་བའི་དཔལ་མངའ་བ།།ཟླ་བྲལ་བསྙན་པའི་ཉི་མ་ཁྱོད་མིན་སུ།།ཟེར་གསུངས་དོ་བཟུམ་ཨོ་རྒྱན་དགེ་ལེགས་རྣམ་རྒྱལ་གྱི་ཡང་སྲིད་འཁྲུལ་མེད་སྦེ་སྤྱི་ལོ་༡༨༣༨ལུ་ཡ་མཚན་པའི་རྟགས་དང་བཅསསྐུ་འཁྲུངས་ནུག།ཞབས་དྲུང་འཇིགས་མེད་ནོར་བུ་མཆོག་གིས་ཞབས་བརྟན་ཕུལ་བ།དེ་ལས་དཔལ་རི་གཉིས་པ་སྒང་སྟེང་གསང་སྔགས་ཆོས་གླིང་གི་གདན་སར་ཁྲི་སྟོན་རྒྱས་པར་མཛད་ཡོདཔ་དང་དུས་སྐབས་དེའི་དཔལ་ལྡན་འབྲུག་པ་རིན་པོ་ཆེ་ཞབས་དྲུང་འཇིགས་མེད་ནོར་བུ་མཆོག་གིས་ཡང་སྤྲུལ་སྐུའི་སྐུ་ཚེ་ཞབས་པད་བརྟན་ནི་དང་འགྲོ་དོན་འཕྲིན་ལས་རྒྱས་ཐབས་ལུ།ཀ་དག་གདོན་མའི་དབང་ཕྱུག་ཀུན་ཏུ་བཟང་།།རྒྱལ་ཀུན་བརྩེའི་རང་གཟུགས་སྙིང་རྗེའི་གཏེར།།སྲིད་ཞི་དཔལ་མགོན་ཐོད་ཕྲེང་རྩལ་རྣམས་ཀྱིས།།དཔལ་ལྡན་བླ་མའི་སྐུ་ཚེ་བྱིན་གྱིས་རློབས།།སྔ་འགྱུར་བསྟན་པའི་སྲོག་འཛིན་ཆོས་ཀྱི་རྗེ།།གདུལ་དཀའི་འགྲོ་བ་འདུལ་མཛད་རིགས་བརྒྱའི་བདག།ཕྱོགས་མཐར་གྲགས་པའི་བ་དན་གཡོ་བ་ཅན།།མི་འགྱུར་དབང་གི་རྒྱལ་པོར་བརྟན་པར་བཞུགས།།པདྨའི་འཕྲིན་ལསསྙིང་པོ་གྲུབ་པའི་སྲོལ།།ལྔབདོ་སྨག་རུམ་ནང་དུ་འཐུམ་དུས་འདིར།།གསང་ཆེན་བསྟན་པའི་ཉི་མ་ཁྱོད་འབར་བས།།སྲིད་པའི་མུན་པ་དྲུང་ནས་འབྱིན་པར་ཤོག།ཟེར་བའི་ཞབས་བརྟན་གསོལ་འདེབས་ཕུལ་གནང་ནུག།